På norsk oversettes ofte den sjuende av katolisismens sju hovedsynder, begrepet acedia, med ordet «latskap». Det greske acedia er satt sammen av ord som tilsammen betyr «ikke bry seg» og kan like gjerne oversettes med livslede, likegyldighet, apati, sløvhet og treghet. Pave Gregor den første (540-604) så på acedia som en alvorlige synd av moralsk karakter som fører til åndelig død og dermed brudd med Gud. Teologene knyttet denne synden nært til , «tristhet», som mange betraktet som samme last. Melankoli, følelsesløshet ved depresjon, ble imidlertid regnet som en sykdom.